Apja II. Grailly János, Foix grófjának unokatestvére, anyja Blanch de Foix volt. Rose d' Albretet vette feleségül. A százéves háborúban az angolok oldalán harcolt. III. Eduárd angol király Bigorre grófjának, 1348-ban pedig a Térdszalagrend lovagjának nevezte ki. Lovasainak élén fontos szerepet játszott a poitiers-i csatában, amelyben Eduárd walesi herceg megsemmisítő vereséget mért a franciákra. Két évvel később részt vett a francia parasztlázadás leverésében.